Via Domitia

Via Domitia var den første romervej, som blev anlagt i Gallien. Den forbandt Italien med Hispania gennem Gallia Narbonensis, i dag det sydlige Frankrig. Det var en gammel vej, som romerne regulerede og gav ny belægning. Så gammel at den blev tilskrevet sagnhelten Herakles. Hannibal fulgte den på sin vej fra Hispania til Italien. Vejen blev bygget i 118 fvt. af prokonsul, Gnæus Domitius Ahenobarbus, som den blev opkaldt efter. Den blev bygget på samme tid som den første romerske koloni i Gallien, Colonia Narbo Martius (Narbonne) blev grundlagt. Via Domitia forbandt Italien med Hispania. Den krydsede Alperne det nemmeste sted, Col de Montgenèvre (1850 m), og gik gennem Durance-dalen, krydsede Rhônen ved Beaucaire, gik gennem Nîmes (Nemausus) og fulgte derefter kystsletten langs Lyon-bugten. Ved Narbonne mødte den Via Aquitania (som førte til Atlanterhavet gennem Toulouse og Bordeaux). Narbonne var således et strategisk vigtigt sted og udgangspunkt for den romerske ekspansion vestpå. dengang havde byen også en havn som var let tilgængelig og solidt forsvaret. Mellem byerne, som Via Domitia forbandt, var der en række af mansioer, som lå i en afstand fra hinanden, som svarede til en dagsrejse med en lastet vogn. Her kunne man få overnatning, forsyninger og friske heste, hvis man rejste i rigets tjeneste. Via Domitia blev i senantikken indtegnet på Tabula Peutingeriana. Rute Via Domitia løb gennem eller tæt på følgende byer: Briançon (Brigantio) Chorges (Caturigomagus) Gap (Vapincum) Le Monetier Allemont (Alabons) Embrun (Eburodunum) Sisteron (Segustero) Lurs (Alaunium) Céreste (Catuiacia) Apt (Apta Julia) Notre Dame des Lumières (Ad Fines) Cavaillon (Cabellio) Saint-Rémy-de-Provence (Glanum) Saint-Gabriel (Ernaginum) Beaucaire (Ugernum) Nîmes (Nemausus) Ambrussum Lunel-Vieil Castelnau-le-Lez (Sextantio) Montpellier ruten kendes ikke Montbazin (Forum Domitii) Mèze Pinet Saint-Thibéry (Cessero) og den romerske bro ved Saint-Thibéry Béziers (Baeterris) Narbonne (Narbo Martius) I Narbonne er en del af vejen afdækket i byens centrum. Via Domitia krydsede Atax (Aude) på en bro med syv buer ved Pont des Marchands. Fitou (Ad Viscensimum) Salses (Ad Salsulae) Perpignan Ruscino Ved Ruscino deler vejen sig i to, Landvejen og Kystvejen som mødes igen ved La Junquera. Kystvejen Elne (Illiberis) Saint-Cyprien Argelès-sur-Mer Collioure Port-Vendres (Portus Veneris) Banyuls-sur-Mer Landvejen Montescot Le Boulou Les Cluses (Clausurae) Le Perthus (Col de Panissars), at the Pompei Tropaea Mødes igen ved: La Junquera (Deciana) Her begynder Via Augusta. Romerske broer Der er rester af flere romerske broer langs Via Domitia som for eksempel den romerske bro ved Saint-Thibéry, Pont Ambroix ved Ambrussum, Pont Julien og Pont Serme. Notes Bibliografi Raymond Chevalier, Les Voies Romaines, Picard, Paris, 1997. ISBN 2-7084-0526-8 Pierre A. Clement and Alain Peyre, La Voie Domitienne: De la Via Domitia aux routes de l'an 2000, Presses du Languedoc/Max Chaleil Editeur, 1992. ISBN 2-85998-097-0 Pierre A. Clement, La Via Domitia: Des Pyrénées aux Alpes, Editions Ouest-France, Rennes, 2005. ISBN 2-7373-3508-6 Eksterne henvisninger "Suivez la Via Domitia" DVD 60 mins. Engelsk - fransk - tysk Arkiveret 9. december 2013 hos Wayback Machine Via Domitia Luberon News - Via Domitia Arkiveret 28. september 2007 hos Wayback Machine (fransk) Traces of the Via Domitia Ambrussum Arkiveret 7. september 2011 hos Wayback Machine St Thibery - Via Domitia Arkiveret 17. januar 2012 hos Wayback Machine